சாலையின் மேற்பரப்பில் இந்த மின்மயமாக்கப்பட்ட தண்டவாளங்கள் காணப்பட்டாலும் யாருக்கும் மின்சாரத் தாக்கம் ஏற்படாது. ஏனென்றால் மின்மயமாக்கப்பட்ட தண்டவாளங்களின் உள்ளே 6 செமீக்கும் கீழேதான் மின்சாரமானது பாய்கிறது. வெள்ளமோ, உப்புத்தண்ணீரோ சாலையை சூழ்ந்தால் கூட 1 வோல்ட் அளவுக்குத்தான் மின்சாரம் இருக்கும். இதனால் மக்களுக்கு எந்தப் பாதிப்பும் ஏற்படாது. பேட்டரி வாகனங்களைப் பயன்படுத்துவது சுற்றுச்சூழலுக்கு உகந்தது எனப் பேசிவரும் நிலையில், அதன் பயன்பாட்டை இன்னும் அதிகப்படுத்தும் முயற்சியாக இதைப் பார்க்கலாம். வாகனங்களிலும் சாலைகளிலும் சிறுசிறு மாற்றங்களைச் செய்வதன் மூலம் கார்பன் உமிழ்வைப் பெருமளவில் கட்டுப்படுத்தலாம். 2030க்குள் சுவீடனின் 70% போக்குவரத்தை மரபுசாரா எரிபொருளைப் பயன்படுத்தும் போக்குவரத்தாக மாற்றத் திட்டமிடப்பட்டுள்ளது. சுவீடன் காற்றாலை, நீர்வழி ஆற்றலை எடுத்தல், சூரிய ஒளி என மாற்றுச் சக்தியின் மூலமே மின்சாரத் தயாரிப்பில் ஈடுபட்டு வருகிறது. பல்வேறு வழிகளில் வெளியேறும் கார்பன் உமிழ்வைக் கட்டுப்படுத்துவதன் மூலம் புவி வெப்பமயமாதலைக் கட்டுப்படுத்த முடியும்.